Source: https://uctovnictvo-ropo.dashofer.sk/onb/33/komentar-k-zakonu-o-rpvs-31-porusenie-financnej-discipliny-uniqueidmRRWSbk196FPkyDafLfWAK8yta6ecxB6jNoEZ0cN5s9f8TTwIhserQ/?uri_view_type=5
Timestamp: 2020-02-25 01:56:30+00:00

Document:
Komentár k zákonu o RPVS - § 31 - Porušenie finančnej disciplíny | Praktický sprievodca účtovníctvom pre obce, rozpočtové, príspevkové a neziskové organizácie
Komentár k zákonu o RPVS - § 31 - Porušenie finančnej disciplíny
3.12.2018, Mgr. Jozef Sýkora, MBA, Zdroj: Verlag Dashöfer
(3) Za porušenie finančnej disciplíny podľa odseku 1 písm. a) sa ukladá odvod vo výške porušenia finančnej disciplíny a penále vo výške 0, 1 % zo sumy, v ktorej došlo k porušeniu finančnej disciplíny, za každý aj začatý deň porušenia finančnej disciplíny do dňa odvedenia finančných prostriedkov vrátane, najviac do výšky tejto sumy; za porušenie finančnej disciplíny podľa odseku 1 písm. a) pri nakladaní so štátnymi finančnými aktívami poskytnutými ako úver, pôžička alebo návratná finančná výpomoc sa ukladá odvod vo výške porušenia finančnej disciplíny, v ktorej nebola istina do dňa skončenia kontroly alebo vládneho auditu42a) splatená, a pokuta vo výške 10 % zo sumy, v ktorej došlo k porušeniu finančnej disciplíny.
(5) Za porušenie finančnej disciplíny podľa odseku 1 písm. e) sa ukladá penále vo výške 0, 1 % zo sumy použitej po ustanovenej alebo určenej lehote za každý deň prekročenia lehoty na použitie verejných prostriedkov až do dňa použitia vrátane, najviac do výšky tejto sumy.
(9) Odvod, penále a pokutu za porušenie finančnej disciplíny pri nakladaní s verejnými prostriedkami ukladá a vymáha orgán vykonávajúci kontrolu, auditujúci orgán alebo orgán dozoru štátu v rozsahu svojej pôsobnosti ustanovenej osobitnými predpismi.
(10) Ak porušenie finančnej disciplíny, za ktoré sa ukladá odvod a penále podľa tohto zákona a ukladá sa alebo sa môže uložiť pokuta podľa tohto zákona, zistí pri výkone kontroly alebo auditu podľa osobitného predpisu orgán, ktorý nie je oprávnený na uloženie sankcie podľa tohto paragrafu a § 32 a protiprávny stav nie je odstránený podľa tohto zákona alebo osobitného zákona, je povinný oznámiť porušenie finančnej disciplíny orgánu vykonávajúcemu kontrolu, auditujúcemu orgánu alebo orgánu dozoru štátu podľa odseku 9.
(12) Ukladanie a vymáhanie odvodu, penále a pokuty sa riadi všeobecnými predpismi o správnom konaní.48) Na správu pohľadávky štátu vzniknutej z tohto titulu sa vzťahuje osobitný predpis.28) Ak subjekt, ktorý porušil finančnú disciplínu, postupuje v súlade s dohodou uzatvorenou podľa osobitného predpisu, 48a) za deň odvedenia prostriedkov na účely určenia výšky penále sa považuje deň účinnosti tejto dohody podľa osobitného predpisu.
(15) Na postup pri úhrade odvodu za porušenie finančnej disciplíny pri hospodárení s prostriedkami Európskej únie a prostriedkami štátneho rozpočtu určenými na financovanie spoločných programov Slovenskej republiky a Európskej únie sa vzťahuje osobitný predpis; penále a pokuta sú príjmom štátneho rozpočtu podľa § 7 ods. 1 písm. i). Za porušenie finančnej disciplíny podľa odseku 1 písm. j) pri nakladaní s prostriedkami Európskej únie a prostriedkami štátneho rozpočtu na financovanie spoločných programov Slovenskej republiky a Európskej únie sa ukladá odvod vo výške porušenia finančnej disciplíny, pričom ustanovenie § 32 sa neuplatní.
V zmysle menovaných skutočností v texte zákona alebo v iných normatívnych právnych aktoch zákon definuje základné porušenia finančnej disciplíny. Tie musia súvisieť s verejnými prostriedkami a ich disponovaním (použitím i poskytovaním) a dodržaním zásady hospodárnosti, efektívnosti, účinnosti a účelnosti. Orgán, ktorý je podľa zákona kompetentným uložiť pokutu, sankcionuje za tieto nedodržania, pričom pokutu je možné uložiť len raz. Pokuta je príjmom orgánu, odkiaľ prostriedky smerovali (zriaďovateľ, poskytovateľ dotácie, štátny rozpočet a podobne). Je potrebné myslieť na to, že spojitosť s porušením finančnej disciplíny musí mať súvis s normatívnym právnym aktom (zákon, nariadenie, opatrenie, vyhláška, či výnos) a musí byť splnená podmienka verejných financií pri dodržaní skutočností, ktoré nasvedčujú k porušeniu podľa § 31 ods. 1 zákona. To znamená, že konštatovanie porušenia finančnej disciplína musí nadväzovať na zákonom stanovené pravidlo alebo povinnosť, pričom bez tejto opory, nie je možné porušenie finančnej disciplíny konštatovať. Je potrebné myslieť i na bezdôvodné obohatenie, ktoré okrem iných normatívnych…

References: § 31
 § 31
 § 32
 § 7
 § 32
 § 31